Straus House’dan jabrlanganlar soni va jami zarar miqdori ma’lum bo‘ldi

28-iyul kuni Straus House MChJ mansabdor shaxslariga nisbatan sud jarayoni nihoyasiga yetgani xabar qilingan edi. Sud hukmi bilan jamiyat ta’sischisi I.Isroilov va uning jinoiy sheriklari Jinoyat kodeksining tegishli moddalari bilan turli muddatlarga ozodlikdan mahrum qilindi. “Kun.uz” jinoyat ishi bo‘yicha yetkazilgan zarar, jabrlanuvchilar soni va undiruvning ta’minlanishiga doir qo‘shimcha ma’lumotlarni taqdim etdi.

Ma’lum bo‘lishicha, tuyaqush jo‘jalari bilan bog‘liq mazkur jinoyat ishi doirasida 298 nafar fuqaro jabrlanuvchi deb topilgan va ular ko‘rgan jami zarar miqdori 6 617 444 500 (olti milliard olti yuz o‘n yetti million to‘rt yuz qirq to‘rt ming besh yuz) so‘mni tashkil etgan.
Jabr ko‘rganlar hududlar kesimida quyidagicha ko‘rinish olgan:

 Skrinshot: “Kun.uz”
Jinoyat ishi doirasida xatlangan:
Shuningdek, ashyoviy dalil deb e’tirof etilgan:
IIV huzuridagi Tergov departamentining bankdagi hisob raqamida saqlanayotgan hamda xatlangan Pokistonning Chemikals & Marbels Lahore Pakistan kompaniyasiga tuyaqush jo‘jalarini sotib olish maqsadida, shartnomaga asosan ko‘chirilgan 1 854 000 000 (bir milliard sakkiz yuz ellik to‘rt million) so‘m miqdoridagi pullar, hukm qonuniy kuchga kirganidan so‘ng, tegishli tartibda yetkazilgan moddiy zararlarni qoplashga proporsional tartibda qaratiladi.
Yetkazilgan zarar I.Isroilov, A.Mahmudaliyev, D.Qutpiddinov va O.Saidovdan solidar tartibda undiriladi.
Hukm manfaatdor taraflar tomonidan apellyatsiya tartibida shikoyat kiritilmasa, e’lon qilingan kundan boshlab o‘n sutkadan so‘ng kuchga kirishi belgilangan.
Eslatib o‘tamiz, sud Straus House MChJ ta’sischisi I.Isroilovni 9 yil, MChJ direktori A.Mahmudaliyevni 7 yil, direktor o‘rinbosari D.Qutpiddinovni 8 yil 5 oy 26 kun muddatga ozodlikdan mahrum etdi. MChJ bosh hisobchisi O.Saidovga 5 yil muddatga ozodlikni cheklash jazosi tayinlandi.